JY LEES NOU Regter Goldstone in kryt teen storting
Die FairPlay-beweging teen storting het in regter Richard Goldstone 'n swaargewig-kampvegter aan sy kant gekry.
Goldstone, 'n internasionaal erkende juris en kampvegter vir menseregte, het onlangs FairPlay se beskermheer geword. FairPlay is gekant teen die verkoop van goedere teen pryse laer as produksiekoste en sy eerste projek is om storting van hoender in Suid-Afrika te stuit.
Mnr. Francois Baird, FairPlay-stigter, het in 'n verklaring gesê Goldstone is internasionaal bekend as iemand wat ongeregtigheid beveg. "Ons sien uit na sy leiding in ons wêreldwye stryd teen storting."
Goldstone het volgens die verklaring benadruk dat hy 'n ondersteuner van handel en mededinging is.
"Storting oortree egter die reëls en in die proses vernietig dit op 'n onbillike manier waarde, werkgeleenthede en mededinging.